ສານຈີນ ຈະອອກຄໍາຕັດສິນ ທ່ານນາງ Gu ໃນວັນຈັນນີ້ (ສະໄລດ໌)
ສານ​ປະຊາຊົນທີ່​ເມື​ອງ Hefei ບ່ອນ​ທີ່ທ່ານ​ນາງ Gu ​ໄດ້​ຖືກ​ດໍາ​ເນີນ​ຄະ​ດີ ໃນ​ວັນ​ທີ 9 ​ເດືອນ​ສິງຫານັ້ນ ຈະ​ອອກຄຳ​ຕັດສິນ​ໃນ​ວັນ​ຈັນ​ຈະ​ມານີ້.
ສານຂອງຈີນແຫ່ງນຶ່ງ ຈະອອກຄຳຕັດສິນ ໃນອາທິດໜ້າ ກ່ຽວກັບ ຄະດີການຄາດຕະກໍາຂອງທ່ານນາງ Gu Kailai ພັນລະຍາຂອງ ອະດີດຜູ້ນໍາພັກຄອມມິວນິສ ທີ່ຕົກຕໍາແໜ່ງໄປຢ່າງອັບອາຍ ທ່ານ Bo Xilai ລເຈົ້າໜ້າທີ່ລັດຖະບານທ້ອງຖິ່ນ ກ່າວໃນວັນສຸກນີ້ວ່າ ສານປະຊາ ຊົນຊັ້ນກາງທີ່ເມືອງ Hefei ບ່ອນທີ່ທ່ານນາງ Gu ໄດ້ຖືກດໍາເນີນຄະດີເປັນເວລາ 7 ຊົ່ວໂມງ ໃນວັນທີ 9 ເດືອນສິງຫານັ້ນ ຈະອອກຄຳຕັດສິນໃນວັນຈັນຈະມານີ້ ບັນດານັກຊ່ຽວຊານກ່າວວ່າ ການຕັດສິນວ່າມີຄວາມຜິດນັ້ນ ແມ່ນເກືອບວ່າ ບໍ່ມີການສົງໄສ ເລີຍ ຫລັງຈາກສື່ມວນຊົນຂອງລັດຖະບານຈີນໄດ້ກ່າວວ່າ ທ່ານນາງ Gu ໄດ້ສາລະພາບ ກ່ຽວກັບການຄາດຕະກໍານັກທຸລະກິດອັງກິດ ທ່ານ Neil Heywood ໃນລະຫວ່າງການດຳເນີນຄະດີແລະປະກາດວ່າຈະຮັບເອົາການລົງໂທດ ອົງການຂ່າວຊິນຫົວລາຍງານວ່າ ທ່ານນາງ Gu ກ່າວວ່າໄດ້ວາງຢາຜິດທ່ານ Hoywood ອັນເປັນຜົນເນື່ອງມາຈາກ “ເກີດໂຣກປະສາດ ” ເປັນທີ່ຄິດກັນວ່າ ທ່່ານນາງ Gu ໄດ້ຫລອກລໍ້ໃຫ້ທ່ານ Heywood ຊຶ່ງເປັນຄູ່ຮ່ວມງານທຸລະກິດຂອງທ່ານນາງໃນເວລານັ້ນໄປທີ່ໂຮງແຮມແຫ່ງນຶ່ງໃນເມືອງ Chongqing ທາງພາກຕາເວນຕົກສຽງໃຕ້ຂອງຈີນໃນເດືອນພະຈິກແລ້ວນີ້ຫລັງ ຈາກນັ້ນກໍໄດ້ມອມເຫລົ້າໃຫ້ຜູ້ກ່ຽວເມົາ ແລະວາງຢາຜິດລາວ ສາມີຂອງທ່ານນາງ Gu ຄືທ່ານ Bo Xilai ເວລານັ້ນກໍາລັງເປັນດາວດວງເດັ່ນ ຢູ່ໃນພັກຄອມ ມິວນິສ ແຕ່ວ່າໄດ້ຖືກປົດອອກຈາກຕໍາແໜ່ງຫົວໜ້າພັກຄອມມິວນິສເມືອງ Chongqing ຫລັງຈາກໄດ້ມີການກ່າວຫາຕໍ່ພັນລະຍາຂອງທ່ານ ປະກົດຂື້ນມາ